open-index/open-wikipedia-markdown huggingface dataset:
לינקולן פירס

**לינקולן פירס** (באנגלית: **Lincoln Peirce**; נולד ב-23 באוקטובר 1963) הוא צייר קומיקס אמריקאי.

נולד באיווה שבארצות הברית, ובתור ילד אהב לצייר. כשהיה בקולג' במיין צייר רצועת קומיקס שבועית בשם "Third Floor" עבור עיתון הקולג'. לאחר מכן למד ציור ופיסול בבית הספר סקוהיגן לציור ולפיסול. לימד אמנות ואימן את נבחרת הבייסבול של בית הספר התיכון קסבייר בניו יורק במשך שלוש שנים לפני שעבר ב-1992 במיין.

ב-7 בינואר 1991 החל לכתוב ולצייר את רצועת הקומיקס "נייט הגדול", שמופיעה מדי יום בכ-300 עיתונים ברחבי ארצות הברית. כמו כן צייר אנימציות עבור ניקלודיאון ו-Cartoon Network.

בעקבות רצועת הקומיקס "נייט הגדול", החל לכתוב ב-2009 את סדרת הספרים המצליחה העוסקת ב"נייט הגדול". עד כה יצאו שמונה ספרים. הסדרה היא רב-מכר של "הניו יורק טיימס".

לאחר השלמת סדרת הרומנים של "נייט הגדול" בשנת 2016, הוא החל לעבוד על סדרה חדשה בת שלושה ספרים "מקס ואבירי הביניים" בהוצאת Crown Books. הספר הראשון בה פורסם ב-8 בינואר 2019.

כיום חי עם אשתו ושני ילדיהם במיין.

## קישורים פנימיים

* **מקס ואבירי הביניים**, בן שמן: הוצאת כתר, 2019.

## קישורים חיצוניים

* אתר סדרת "נייט הגדול"
* 
* 

קטגוריה:קומיקסאים אמריקאים
קטגוריה:בוגרי מכללת קולבי
קטגוריה:אמריקאים שנולדו ב-1963
פרח המדבר

**פרח המדבר** (בגרמנית: **Wüstenblume**; באנגלית: **Desert Flower**) הוא סרט ביוגרפי גרמני משנת 2009, בבימויה של שרי הורמן. הסרט מספר את סיפורה של ואריס דירי, פליטה מסומליה שהפכה לדוגמנית צמרת באנגליה, ופעילה נגד השחתת איבר המין הנשי. הסרט מבוסס על האוטוביוגרפיה של דירי, ומככבות בו ליה קבדה וסאלי הוקינס.

## עלילה
ואריס נולדה למשפחת נוודים בסומליה. בגיל שלוש עברה השחתת איברי מינה, בתנאי שדה, ופיתחה בעקבות זאת זיהום, וחוותה כאבים עד שעברה ניתוח באנגליה בבגרותה.

בגיל 13, ברחה מנישואי כפייה, והגיעה למוגדישו, לסבתה מצד אימה. הסבתא סידרה לה עבודה כמשרתת בביתו של השגריר הסומלי באנגליה, וואריס הגיעה יחד עם המשפחה ללונדון. כשפרצה מלחמת האזרחים, כעבור שש שנים, ואריס עמדה בפני גירוש חזרה לסומליה, ובמקום זאת החליטה לברוח.

השנה היא 1987, ועם אנגלית מינימלית וחוסר מוחלט בכישורים חברתיים ואחרים, ואריס מסתובבת בלונדון, ופוגשת בחנות כלבו במרילין, רקדנית שעובדת שם כמוכרת. מרילין מציעה לוואריס - נטולת התעודות או סטטוס רשמי - מקום לחיות וסיוע במציאת מקום עבודה במסעדת המבורגרים. כשמגיע למסעדה הצלם הידוע טרי דונלדסון, הוא מציע לוואריס שתבוא להצטלם אצלו, וכל כך מתרשם ממנה שהוא מכיר לה את סוכנת הדוגמניות לוסינדה.

ואריס מוצאת הצלחה בתחום הדוגמנות, אך עדיין נמצאת תחת איום של גירוש, ונכנסת לנישואים פיקטיביים עם ניל, שרת בפנסיון בו היא מתגוררת עם מרילין, כדי לקבל אישור עבודה. ניל בעצם מאוהב בוואריס, ומוציא עליה את האלימות הרגשית והפיזית שלו כשהיא לא מעוניינת ביחסים איתו.

למרות הצלחתה, ואריס ממשיכה לסבול פיזית ונפשית בשל המום שהוטל בה בילדותה. במהלך ראיון מסוג "הנוודת שהפכה לדוגמנית צמרת", היא מחליטה לספר את סיפורה האמיתי למראיינת. כשהסיפור מגיע לכותרות, ואריס ממשיכה לפעול נגד השחתת איבר המין הנשי. בסיום הסרט, היא נושאת דברים בפני מליאת האו"ם, וחושפת את המציאות הקשה של נשים וילדות במקומות שהמנהג הזה קיים.

היא הייתה האישה הראשונה שדיברה על המנהג באופן גלוי, ובעקבות גילוייה, מזכ"ל האו"ם קופי ענאן בחר בה כשגרירת האו"ם בנושא, ובעקבות הפרסום והפעילות שבאה אחריו, מדינות רבות העבירו חוקים נגד השחתת איבר המין הנשי .

## השחקנים
* ליה קבדה - ואריס דירי
* סאלי הוקינס - מרילין
* קרייג פרקינסון - ניל
* מירה סיאל - פושפה פאטל
* אנתוני מאקי - הרולד ג'קסון
* ג'ולייט סטיבנסון - לוסינדה
* טימותי ספול - טרי דונלדסון
* סוראיה עומר-סקגו - ואריס בגיל 12
* תרזה צ'רצ'ר - האחות אן
* אקארט פריץ - ספייק
* פרשאנט פראבהקר - קאמי
* אנה הילגדיק - טילדה
* מאט קאופמן - מנהל המסעדה
* אמה קיי - קצינת ההגירה
* אלי - איש אירופאי
* ניק ראיו - נהג משאית
* רוברט רובלינו - בעלי בית הקפה
* כריס וילסון - פקיד השגרירות

## פרסים
* פסטיבל הסרטים הבינלאומי סן סבסטיאן 2009

## קישורים חיצוניים
* 

## הערות שוליים

קטגוריה:סרטי 2009
קטגוריה:סרטים באנגלית
קטגוריה:סרטים גרמניים
קטגוריה:סרטים ביוגרפיים
יהושע מרדכי ליפשיץ

**יהושע מרדכי ליפשיץ** (1829? – 2 באוגוסט 1878) היה מילונאי, בלשן וסופר יהודי יליד רוסיה. ליפשיץ היה אבי היידישיזם והראשון שקרא להעניק לניב היהודי-גרמני מעמד של שפה בפני עצמה.

## חייו
ליפשיץ נולד ככל הידוע בברדיצ'ב שבתחום המושב. מעט ידוע על ראשית חייו, אך ברור שהשתייך לתנועת ההשכלה, שאנשיה הקפידו על כתיבה בעברית צחה ובזו לניב היהודי כז'רגון בלול. במקביל רכש חינוך כללי מקיף במדעים ובשפות זרות, והשתלם בכימיה, פיזיקה, מתמטיקה, צרפתית, גרמנית ורוסית. הוא אף ערך ניסויים מדעיים בביתו, ופעם כמעט התעוור בפיצוץ. עוד בשלהי שנות ה-50 הפגין עמדה שחרגה מאוד מהיחס המשכילי המזלזל ללשון המדוברת בפי היהודים. בעוד שהם שאפו להקנות לעם הפשוט עברית מטוהרת מחד ושפות אירופאיות מאידך, הוא השתכנע שהפצת תרבות וחינוך בקרב ההמונים תעשה בצורה מיטבית בשפתם שלהם והחל לייקר אותה: הוא ראה בה את שפת-האם האותנטית של העם, בעלת חשיבות גדולה משלה, הרבה יותר מהמליצות העבריות המצועצעות שנקטו משכילי דורו והיו מובנות בקושי לבכירי תלמידי הישיבות. משכילים אחרים השתמשו ביהודית אף הם לצרכים כאלו, אך הקפידו להדגיש כי הם עושים זאת מחוסר ברירה. ב-1861 ניסה להשיג רישיון להדפסת עיתון בלשון, ושלח איגרת לכמה משכילים על חשיבות הניב.

באותה תקופה הגיע לברדיצ'ב הסופר המשכילי הצעיר שלום יעקב אברמוביץ'; ידוע שהיה זה ליפשיץ ששכנע אותו להרפות מן הכתיבה העברית ולהקדיש מקום גם ללשון העם, שאברמוביץ' הפך לאבי הספרות המודרנית שלה. אז חברו שניהם ללחוץ על אלכסנדר הלוי צדרבוים, עורך עיתון "המליץ", להוציא מוסף בניב היהודי. צדרבוים השתכנע שלדבר היה פוטנציאל כלכלי ניכר וב-1862 החל לצאת המדור "קול מבשר", שאכן היה להצלחה גדולה. ב-18 ביוני 1863 פרסם בו ליפשיץ מאמר סמינלי, "דיא 4 קלאסען" ("ארבע הממלכות", במובן של מיון עולם הטבע). הוא קבע שם , "הלשון היהודית היא שפת אמנו", והדף את הטענות שמדובר בדיאלקט נשחת בנימוק שלפי קו מחשבה זה, הצרפתית היא לטינית וולגרית משובשת. כך הפך ליפשיץ, כדברי דוד כ"ץ, ל"יידישיסט המודע הראשון."

לפני ואחרי "קול מבשר" היה ליפשיץ פעיל כמעט יחיד להפיכת הלשון לשפה תקנית, שהוא גם היה הראשון לכנות "יודיש" באופן שיטתי (קודם נקראה בשלל שמות כולל "עברי-טייטש", "לשון אשכנז" וכו'). במאמציו לשם כך סקר את היידיש המדוברת בחבל הולדתו ווהלין וניסה להפוך אותה לבסיס לשפה המְתוּקנֵנֶת ששאף לזקק. הוא חקר את הדקדוק וביקש לנסח איות אחיד. ב-1867 הוציא לאור את עבודתו המקיפה במילון גרמני-יידי, המילון המודרני הראשון לשפה. ב-1869 חיבר גם מילון רוסי-יידי. שנות ה-70 עמדו בסימן התחדדות המתח בין קנאי תחיית השפה העברית והיידישיסטים הקיצונים, ששללו איש את מפעל רעהו. בהקדמה למילונו היידי-רוסי מ-1876 תקף ליפשיץ בשצף את מחיי העברית והכריז עליה כשפה ספרותית מתה ומנוונת. הוא היה פרוגרסיבי והתקרב לרעיונות הסוציאליזם, ופתח מתפרה בעירו כשהוא חולק ברווחים עם הפועלות העניות.

ליפשיץ נפטר מסרטן בברדיצ'ב ב-1878.

## קישורים חיצוניים
* Lifshits, Shiye-Mordkhe באנציקלופדיה יודאיקה, מהדורת 2007.
* יהושע מרדכי ליפשיץ, די 4 קלאסען. קול מבשר, 18 ביוני 1863.
* מהדורה מיוחדת של "יידישע שפראך", ביטאון ייווא, לזכרו. 1986.
* 

## הערות שוליים

קטגוריה:יהודים מווהלין
קטגוריה:יידישיזם ויידישיסטים
קטגוריה:מילונאי יידיש
קטגוריה:רוסים שנולדו ב-1829
קטגוריה:נפטרים ב-1878
אצטדיון 974

**אצטדיון 974** (בערבית: **استاد 974**, לשעבר **אצטדיון ראס אבו עבוד**) הוא אצטדיון כדורגל שהוקם בעיר דוחה בקטר כדי לקיים בו חלק ממשחקי גביע העולם בכדורגל 2022. האצטדיון נבנה בקיבולת של 44,000 מקומות ישיבה והוקם על אי מלאכותי. האצטדיון בעל עיצוב מודולרי, ובעת בנייתו השתמשו בחומרים ממוחזרים.

האצטדיון קרוי על שם 974 המכולות שהרכיבו אותו, וכמו כן מרמז לקידומת הטלפון של המדינה.

המשחקים הראשונים שאירח כבר בסוף 2021, היו במסגרת טורניר הגביע הערבי של פיפ"א שאירחה קטר ב-2021. למרות שלא היה בשימוש שוטף מאז תום מונדיאל 2022, אירח שני משחקים ב וכן יועד לארח חלק ממשחקי הגביע הערבי של פיפ"א גם ב-2025, ששוב אירחה קטר.

האצטדיון גם אירח את משחק "גביע האלופות 2024" (הסופר קאפ הצרפתי בין האלופה למחזיקת הגביע) בין פ.ס.ז' ומונקו שנדחה עד 5 בינואר 2025 בו זכתה פ.ס.ז'.

## קישורים חיצוניים

* 

## הערות שוליים

974
974
קטגוריה:דוחה: ספורט
נייט אבנר

**נייט אבנר** (באנגלית: **Nate Ebner**; נולד ב-14 בדצמבר 1988) הוא שחקן פוטבול ורוגבי אמריקאי. שיחק בניו יורק ג'איינטס ובניו אינגלנד פטריוטס מליגת ה-NFL והיה חבר סגל נבחרת ארצות הברית ברוגבי שביעיות לאולימפיאדת ריו דה ז'ניירו (2016).

## ביוגרפיה
אבנר נולד בדבלין שבאוהיו, בנם של אם נוצרייה, ננסי פריצ'ט, ואב יהודי, ג'ף אבנר. הוא מגדיר עצמו כיהודי. הוריו התגרשו כשהיה בן שלוש. אביו של אבנר היה שחקן רוגבי באוניברסיטת מינסוטה ומאמן בתיכון באוהיו, ב-2008 נרצח במהלך שוד במוסך בבעלותו.

אבנר החל לשחק רוגבי בגיל צעיר והתאמן תחת הדרכתו של אביו בתיכון. בגיל 16 היה לשחקן הצעיר ביותר בנבחרת ארצות הברית ברוגבי שביעיות עד גיל 19. הוא נבחר לשחקן המצטיין של הנבחרת עד גיל 19 באליפות העולם ב-2007 ולשחקן המצטיין של הנבחרת באליפות העולם עד גיל 20 ב-2008.

אבנר למד באוניברסיטת המדינה של אוהיו, לאחר שנתיים החליט לנסות ולהצטרף לנבחרת הפוטבול של האוניברסיטה והיה הסטודנט היחיד שעבר את מבחני הקבלה לקבוצה בינואר 2009. אבנר נהיה לשחקן הגנה מצטיין ומנהיג בקבוצה בעונות 2009 עד 2011. ב-2010 זכה עמה ברוז בול לאחר ניצחון על אוניברסיטת אורגון.

בדראפט ה-NFL של 2012 נבחר בסיבוב השישי על ידי ניו אינגלנד פטריוטס, בה הפך לשחקן הרכב בקבוצה המיוחדת. בעונת 2014 זכה עם הפטריוטס בסופרבול XLIX.

במרץ 2016 חתם על חוזה לשנתיים נוספות בקבוצה. במסגרת החוזה קיבל אישור מיוחד לנסות ולהתקבל לנבחרת הרוגבי שביעיות של ארצות הברית לקראת אולימפיאדת ריו דה ז'ניירו, על אף שהדבר יהיה על חשבון השתתפותו במחנה האימונים של הקבוצה. לאחר מספר חודשים של משחקי מבחן ואימונים נבחר אבנר ביולי 2016 לחבר סגל המשלחת האולימפית. בטורניר האולימפי שיחק אבנר בכל שלושת משחקי השלב המוקדם בו הודחה ארצות הברית, הוא הבקיע טריי בניצחון על נבחרת ברזיל וטריי נוסף בהפסד לנבחרת פיג'י.

בעונת 2016 זכה עם ניו אינגלנד בסופרבול LI. עונה לאחר מכן נפצע בברכו במהלך המחזור ה-12 במהלך הטעייה ונאלץ להחמיץ את שאר המשחקים. לפני תחילת עונת 2018 חתם על הערכת חוזהו לשתי עונות נוספות. הוא סייע לקבוצה לזכות בסופרבול LIII באותה עונה.

במרץ 2020 חתם על חוזה לעונה אחת בניו יורק ג'איינטס.

## קישורים חיצוניים

* 

* נייט אבנר באתר ניו אינגלנד פטריוטס
* נייט אבנר באתר pro-football-reference.com

## הערות שוליים

קטגוריה:אמריקאים ילידי אוהיו
קטגוריה:שחקני רוגבי אמריקאים
קטגוריה:שחקני פוטבול אמריקאים
קטגוריה:שחקני ניו אינגלנד פטריוטס
קטגוריה:שחקני ניו יורק ג'איינטס
קטגוריה:שחקני פוטבול יהודים
קטגוריה:משתתפי אולימפיאדת ריו דה ז'ניירו (2016)
קטגוריה:ספורטאים אולימפיים אמריקאים
קטגוריה:ספורטאים רב תחומיים
קטגוריה:בוגרי אוניברסיטת המדינה של אוהיו
קטגוריה:אוהיו: שחקני פוטבול
קטגוריה:אמריקאים שנולדו ב-1988
כצל ציפור

ממוזער|צלפים מיחידת מגלן במהלך מבצע "גיל הזהב" המתואר בספר.

**כצל ציפור** הוא ספר שכתב יאיר אנסבכר ויצא לאור בשנת 2009 בהוצאת ידיעות אחרונות. הספר מתאר את השירות הצבאי מנקודת מבטו האישית של המחבר (בשנים 2002–2006) לאורך מסלול ההכשרה המפרך של יחידת מגלן, במהלכו הוא עובר אימונים, מסעות, ניווטים, הכשרות שונות וכן פעולות מבצעיות. אף על פי שלאורך רוב הספר אנסבכר מתאר את ההערצה שרחש לצה"ל; בחלק האחרון של הספר, העוסק במלחמת לבנון השנייה, מעיד אנסבכר על התפכחות מהירה מהחלום הצה"לי ועל שבר גדול בין שירותו הסדיר והכשרתו לבין המלחמה בלבנון ב-2006. 

## על הוצאת הספר
הספר נכתב במהלך שירותו הסדיר של יאיר אנסבכר בשנת 2005 והסתיים בפרק דמיוני במהלכו יוצאים לוחמי היחידה למבצע יזום בדרום לבנון כנגד חזבאללה. בגרסה ראשונית זו נשלח הספר להוצאות הספרים אך לא התקבל. בשנת 2006 פרצה מלחמת לבנון השנייה ואנסבכר הצטרף לחבריו בלחימה בלבנון. לאחר חזרתו מן המלחמה שינה את הפרק האחרון ותיאר בו את קורותיו האמיתיות במלחמה. הספר יצא לאור בהוצאת ידיעות אחרונות.

## קישורים חיצוניים

* 
* 
* 
* 
* ביקורת על הספר, באתר של זאב גלילי
* ביקורת על הספר, באתר דתילי 
*  

קטגוריה:יחידת מגלן
קטגוריה:מלחמת לבנון השנייה: ספרים
קטגוריה:ספרי 2009
קטגוריה:ספרי ידיעות ספרים
קטגוריה:צה"ל: ספרים
המשימה: אמזונס

**המשימה: אמזונס** הייתה תוכנית מציאות ישראלית ששודרה בערוץ 2 בזכיינית קשת, החל מ-9 ביולי 2016 ועד 24 בספטמבר 2016. את התוכנית הנחה גל אמיתי. התוכנית בוטלה לאחר עונה אחת, עקב חוסר עמידה בציפיות. הזוכה בפרס הגדול של מיליון שקל בעונה היחידה ששודרה היה יהודה יצחקוב.

## סקירה כללית
בתוכנית משתתפים 18 אנשים המחולקים לשלוש קבוצות. לאורך התוכנית על שלוש הקבוצות לחצות לאורך הנהר את הג'ונגלים של האמזונאס במשך כ-30 ימים. הקבוצה שתגיע אחרונה למחנה הלילה תאלץ לבחור את אחד מחבריה למשימת דו-קרב ממנה אולי יודח. הקבוצה שמספר חבריה יגיע לשני חברים בלבד תיטמע בקבוצות האחרות. המשתתף שייצא ראשון מהעבר השני של הנהר יוכתר כזוכה התוכנית ויזכה במיליון ש"ח.

הפקת התוכנית כללה הערכות לוגיסטית נרחבת.

### רייטינג

## מהלך התוכנית
**9 ביולי 2016 – 24 בספטמבר 2016 (תקופת מסע: 30 ימים)**

התוכנית החלה את שידורה ב-9 ביולי 2016, בה התחרו שלוש קבוצות "אנקונדה" (צהוב), "יגואר" (אדום) ו"קונדור" (כחול). מהפרק הראשון ועד הגמר עברו המשתתפים תשעה שבטים: שבט הווארנים, שבט הסיונה סקויה, שבט הצאפרוס, שבט הקיצ'ואה, שבט האינקה, שבט הטצ'ילה, שבט השואר, שבט הקופאן ושבט האצ'ואר. הקבוצה הראשונה שהתפרקה הייתה קבוצת קונדור וחברותיה הגר קרויטורו ושחר כספי ניטמעו בשתי הקבוצות הנותרות כאשר הגר עברה לאנקונדה ושחר ליגואר.

בפרק חצי הגמר, נאלצה המשתתפת לי לוי לפרוש עקב בעיות בריאותיות ולכן החליפה אותה המשתתפת בתיה שיף והעפילה לגמר שכן על פי חוקי הפורמט משתתף שיעזוב בשל בעיות בריאותיות יוחלף במודח האחרון מהתוכנית.

פרק הגמר של התוכנית שודר ב-24 בספטמבר 2016 ואליו הגיעו שישה פיינליסטים. בגמר שצולם בחלקו באמזונס ובשידור חי מהיכל קבוצת שלמה, היו ארבע משימות כאשר בתום כל משימה פרט למשימה הראשונה, הפיינליסט שנשאר אחרון מסיים את דרכו בתוכנית. המודחת הראשונה בגמר הייתה הגר קרויטורו, השנייה בתיה שיף והשלישי רותם סמדג'ה. למשימה האחרונה אליה הגיעו אביאל כהן, מיטל דה רזון ויהודה יצחקוב, על שלושת הנותרים לצאת מהג'ונגל שברשותם תשעת הטוטמים של תשעת השבטים. את שלושת הטוטמים הראשונים הם כבר אספו במהלך המשימות הקודמות ואילו את שישת הטוטמים הנוספים עליהם למצוא בג'ונגל. אל המקום השלישי העפיל אביאל כהן עם טוטם נכון אחד, אל המקום השני הגיעה מיטל דה רזון עם שלושה טוטמים נכונים, ומנצח העונה היה יהודה יצחקוב עם ארבעה טוטמים נכונים והוא זכה במיליון שקל.

## מתמודדים

## טבלת טקסי הקרבה

## דו-קרבים

## ראו גם
*הישרדות (תוכנית טלוויזיה ישראלית)
*הישרדות (תוכנית טלוויזיה אמריקאית)

## ביאורים

## קישורים חיצוניים
*"המשימה: אמזונס" באתר Mako
## הערות שוליים

קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2016
קטגוריה:ערוץ 2: תוכניות וסדרות
קטגוריה:קשת: תוכניות וסדרות
המרכז הפיננסי CTF

**המרכז הפיננסי CTF** (בסינית: **周大福商业中心**; בסינית מסורתית: **周大福商業中心**) הוא גורד שחקים סופר גבוה לעירוב שימושים הממוקם בעיר גואנגג'ואו שבסין. זהו המגדל השני מ"מגדלי התאומים של גואנגג'ואו" שנבנו על גדות נהר הפנינה.

בנייתו של הבניין הושלמה בשנת 2016 והוא הגיע לגובה של 530 מטר (1,740 רגל) ו-111 קומות. הבניין ישמש כמקום לוועידות ויכלול מספר אולמות גדולים בנוסף למלון, מרפסת תצפית, קניון, ומשרדים.

## תכנון קומות
* קומות מרתף עד קומה 7: חדרי פגישות, אולמות ריקודים, קניון וחנויות קמעונאות.
* קומות 8 עד 50: משרדים.
* קומות 51 עד 77: סוויטות מגורים.
* קומות 80 עד 111: מלון.
* קומה 112: מרפסת תצפית.

## ראו גם
* המרכז הפיננסי העולמי בגואנגג'ואו
* גורדי השחקים הגבוהים בעולם
* שאנגחאי טאוור
* המרכז הפיננסי העולמי בשאנגחאי

## קישורים חיצוניים

* המרכז הפיננסי CTF באתר המועצה לבניינים גבוהים וסביבת מחיה עירונית (CTBUH)
* המרכז הפיננסי CTF באתר משרד האדריכלים קוהן פדרסן פוקס (KPF)
* המרכז הפיננסי CTF באתר מוזיאון גורדי השחקים

## הערות שוליים

קטגוריה:גואנגג'ואו: גורדי שחקים
המגדל בנמל דובאי

**המגדל בנמל דובאי** (בערבית: **برج خور دبي**) הוא מגדל שנבנה בדובאי, איחוד האמירויות הערביות במחיר של 3.670 מיליארד דירהם איחוד האמירויות הערביות (שווה ערך למיליארד דולר אמריקני). המגדל יכלול מלון בעל 4,400 חדרים ו-11.16 מיליון רגל רבוע של קמעונאות. עם סיום בנייתו שצפויה להסתיים לכל המוקדם ב-2023, יהיה גבוה מבורג' ח'ליפה ויהיה אחד מגורדי השחקים הגבוהים בעולם.

## מגדל התצפית של נמל דובאי, Dubai Creek Observation Tower
האדריכל הספרדי סנטיאגו קלטרווה תכנן בנמל דובאי מגדל תצפית שצפוי לעלות בגובהו על בורג' ח'ליפה בהשראת פרח השושן, והצריחים שבו האופייניים לאדריכלות אסלאמית מסורתית. המגדל כולל מרפסות תצפית, בתי קפה, חללי אירועים וגנים. הוא יקושר לקרקע במערך כבלים המדמה נבל, בדומה לגשר שתכנן קלטרווה בירושלים, ועמדות התצפית יתאגדו למעין ניצן בראש המגדל.

יושב ראש "אעמאר החזקות" (Emaar Properties), מוחמד אל-עבאר, תיאר את הפרויקט כ"מונומנט אלגנטי" אשר הולך להוסיף ערך רב לעיר. "הבניין יהיה צר כך שיעורר דימוי של מינרט, ויעוגן לאדמה בעזרת כבלים חזקים".

## קישורים חיצוניים

* 

## הערות שוליים

קטגוריה:אדריכלות אסלאמית
קטגוריה:דובאי: גורדי שחקים
קטגוריה:מבנים שתכנן סנטיאגו קלטרווה
הבתול האמריקאי האחרון

**הבתול האמריקאי האחרון** (באנגלית: **The Last American Virgin**) הוא סרט התבגרות אמריקאי משנת 1982, שנוצר כרימייק לסרט הישראלי "אסקימו לימון". יוצרי הסרט המקורי בועז דוידזון וקבוצת גלובוס גרופ יצרו גם את הרימייק האמריקאי, ששומר על אותן אופי דמויות (בשינוי שמם) ומהלכי עלילה זהים, אך כולל שינויים קלים והתאמות לקהל היעד האמריקאי. כך לדוגמה בעוד "אסקימו לימון" מתרחש בתל אביב של שנות החמישים, בהשראת נעוריו של דוידזון, ולדמויות הראשיות בעלילה קוראים בנצי, מומו ויהודל'ה, הסרט "הבתול האמריקאי האחרון" מספר את סיפורים של בני נוער בפרברי לוס אנג'לס עם פסקול עכשווי לשנות השמונים, ולדמויות הראשיות קוראים גארי, ריק ודייוויד.

## עלילה
העלילה למעשה מקבילה לזו של "אסקימו לימון" ועוקבת אחר מעלליו של תלמיד תיכון בלוס אנג'לס בשם גארי, וחבריו ריק ודייוויד, כאשר רוב הסרט עוסק בניסיונותיהם של השלושה לקיים יחסי מין וקשייו של גארי בפרט, לממש את השאיפה הזו. במהלך הסרט מתפתח משולש רומנטי בין גארי, ריק וקארן - נערה יפה שעוברת לבית ספרם (בדומה לסרט אסקימו לימון הראשון בו התפתח משולש שכזה בין בנצי, מומו ונילי).

## שחקנים ודמויות

## קישורים חיצוניים
* 

קטגוריה:סרטי 1982
קטגוריה:סרטי התבגרות
קטגוריה:סרטי קומדיה אמריקאיים
קטגוריה:סרטי נעורים אמריקאיים
קטגוריה:סרטי בועז דוידזון
קטגוריה:חידושים לסרטים
עונת 2016/2017 בליגת העל הרוסית בכדורגל

**עונת 2016/2017 בליגת העל הרוסית** היא העונה ה-25 של ליגת העל הרוסית מאז הקמתה ב-1992 והיא ליגת הכדורגל המקצועני הבכירה ביותר ברוסיה בעונת 2016/2017. מנוהלת במשותף על ידי התאחדות הכדורגל הרוסית ומנהלת הפרמייר ליג הרוסי בכדורגל.

הקבוצות החדשות שעלו מליגת המשנה ומשחקות בליגת העל הן טום טומסק, ארסנל טולה ואורנבורג, שזו הייתה עונת הבכורה שלה בליגת העל.

30 מחזורי העונה החלו ב-30 ביולי 2016 והסתיימו ב-21 במאי 2017. עד 31 במאי 2017 יתקיים טורניר הישרדות בקרב הקבוצות מתחתית טבלת הליגה. האלופה היוצאת הייתה צסק"א מוסקבה שהפסידה את תואר האליפות לספרטק מוסקבה 3 מחזורים לפני סיום העונה.

## אצטדיונים וקבוצות העונה
### אצטדיונים




### קבוצות

### שינויים
* בסיכום עונת 2015/16, דינמו מוסקבה, קובאן קראסנודר ומורדוביה סראנסק הודחו לליגת המשנה הרוסית והוחלפו בקבוצות שהעפילו מהליגה הלאומית, אורנבורג, טום טומסק וארסנל טולה.
* אולגה סמורודסקאיה, נשיאת קבוצת לוקומוטיב מוסקבה הודחה מתפקידה על ידי דירקטוריון הקבוצה.
* דמיטרי אלניצ'ב פוטר מתפקיד מאמן ספרטק מוסקבה לאחר המחזור הראשון, במקומו מונה מאסימו קאררה.
* גורבן ברדייב התפטר מתפקיד מאמן רוסטוב במהלך המחזור השני. לממלא מקומו מונה דמיטרי קיריצ'נקו, שבעצמו הוחלף על ידי איוואן דניליאנץ.
* איגור צ'רבצ'נקו התפטר מתפקיד מאמן לוקומוטיב מוסקבה לאחר שלוקומוטיב שמטה יתרון מול טום טומסק וסיימה בשוויון 2:2 במחזור השני. במקומו מונה אולג פאשינין שמונה לממלא מקום זמני עד למינויו של יורי סיומין.
* אולג קונונוב פוטר במחזור השביעי מאימון קבוצת קרסנודאר ובמקומו מונה אולג שאלימוב למאמן זמני.
* בנובמבר מונה אלכסנדר טרחאנוב למאמן אוראל, במקום ואדים סקריפצ'נקו שפוטר.
* בדצמבר 2016, לאוניד סלוצקי התפטר מתפקידו כמאמן צסק"א מוסקבה, במקומו מונה ויקטור גונצ'רנקו למאמן הקבוצה.
* בדצמבר 2016 אנז'י מחצ'קלה נמכרה לאיש העסקים אוסמן קאדייב ועקב החלפת הבעלים מאמן הקבוצה פאבל ורבה הכריז על התפטרותו. הוא הוחלף ב-5 בינואר 2017 על ידי אלכסנדר גריגוריאן.
* החל מהמחזור ה-24 זניט סנקט פטרבורג מארחת את משחקי הבית שלה באצטדיון קרסטובסקי החדש, הזוכה לכינוי אצטדיון "סנקט פטרבורג".
* במחזור ה-29, לפני אחרון, הוחלט לפטר את מאמן קבוצת טרק גרוזני, ראשיד רחימוב הטג'יקי, בשל רצף הפסדים. הוא הוחלף באולג קונונוב.

## הסופר קאפ הרוסי

משחק הסופר קאפ הרוסי 2016 הפגיש בין אלופת רוסיה 2015/2016 זניט סנקט פטרבורג ומחזיקת הגביע הרוסי בכדורגל 2015/2016 צסק"א מוסקבה.

הטורניר סימן את פתיחת עונת 2016/2017 וזכתה בו זניט סנקט פטרבורג.

## טבלת הליגה

## פלייאוף הישרדות
אורנבורג וארסנל טולה שסיימו במקומות 13 ו-14 בליגה התמודדו בפלייאוף הישרדות מול יניסיי קרסנויארסק וסק"א חברובסק, שסיימו במקום השלישי בליגת הכדורגל הלאומית ובמקום הרביעי. המנצחות בשני המשחקים מעפילות לליגה או נשארות בה אם אלה הקבוצות מהליגה הבכירה שניצחו.

שני משחקים, בית וחוץ, נערכו ב-25 במאי וב-28 במאי ובסיכומם ארסנל טולה שמרה על מקומה בליגה בעוד אורנבורג הודחה על ידי סק"א חברובסק שהעפילה לליגה הבכירה לראשונה בתולדותיה.

## מלכי השערים

## פרסי העונה

## קישורים חיצוניים
* 

## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:2016 ברוסיה
קטגוריה:2017 ברוסיה
טום ולאשיהה

**תומאס ולאשיהה** (בגרמנית: **Thomas Wlaschiha**; נולד ב-20 ביוני 1973) הוא שחקן קולנוע, טלוויזיה ותיאטרון גרמני. מוכר בשל תפקידו בתור ז'אקן הגאר בסדרת הטלוויזיה "משחקי הכס" ובתור אנזו / דמיטרי אנטונוב בסדרה "דברים מוזרים". הוא שיחק גם בסדרת הטלוויזיה "חוצים גבולות".

## ביוגרפיה
ולאשיהה נולד למשפחה ממוצא צ'כי בעיר דונה שבגרמניה המזרחית. בהיותו בן 17, זמן קצר לאחר נפילת חומת ברלין, נסע לעיר ניו יורק בתוכנית לחילופי סטודנטים, שם נשאר במשך שנה, שיחק בתיאטרון ולמד אנגלית.

הוא החל ללמוד משחק בבית הספר הגבוה למוזיקה ולתיאטרון בלייפציג משנת 1992 עד 1996.

## קריירה

### קולנוע וטלוויזיה
מאז שנת 1998 הוא משחק בעיקר בתפקידי משנה בתוכניות טלוויזיה ובסרטים גרמניים ובינלאומיים. תפקידו הראשי הראשון היה כשגילם את סטפן בשנת 2000 בסרט "אף אחד לא ישן" (No One Sleeps).

באוגוסט 2011 הוא לוהק לגלם את האסיר והמתנקש, ז'אקן הגאר, בעונה השנייה של תוכנית הפנטזיה של HBO "משחקי הכס", והמשיך לגלם את הדמות גם בעונות החמישית והשישית.

משנת 2013 הוא מככב בסדרת הפשע "חוצים גבולות" (Crossing Lines) כקומיסר סבסטיאן ברגר, קצין משטרה גרמני.

ב-2021 לוהק לסדרה האמריקאית "דברים מוזרים" המשודרת בנטפליקס כדמות ראשית בעונה הרביעית, העונה עלתה לאוויר ב-2022.

### תיאטרון
על הבמה הופיע ולאשיהה במחזות תיאטרון משנת 1996 עד שנת 2000 בתיאטרון הדור הצעיר (Junge Generation) שבדרזדן.

### דיבוב
ולאשיהה גם מדבב סרטים, ספרים מוקלטים ופרסומות. בחלק מתפקידיו הבינלאומיים, לדוגמה ב"משחקי הכס", ולאשיהה הוא המדבב את דמותו לגרמנית.

## פילמוגרפיה
### קולנוע

### טלוויזיה

### תיאטרון

## קישורים חיצוניים

* 

## הערות שוליים

קטגוריה:שחקני קולנוע וטלוויזיה גרמנים
קטגוריה:בוגרי אוניברסיטאות ומכללות בגרמניה
קטגוריה:גרמנים שנולדו ב-1973
פטריק ריצ'רד

**פטריק ריצ'רד** (באנגלית: **Patrick Richard**, נולד ב-25 בינואר 1990) הוא שחקן כדורסל אמריקאי המשחק בעמדת הסווינגמן בקבוצת מוביטלקו קלוז' נפוקה. בתקופתו בליגת המכללות שיחק עבור אוניברסיטת המדינה מקניס במשך 4 עונות.

## קריירת טרום מקצוענית
בשנותיו בתיכון שיחק ריצ'רד בתיכון מקינזי. בתקופתו במכללות שיחק באוניברסיטת המדינה מקניס 4 עונות. בעונתו הראשונה ממוצע הקליעות שלו למשחק היה קרוב ל-18 נקודות, מה שגרם לזכייתו בתואר שחקן השנה במכללה.

## קריירה מקצוענית
ריצ'רד התחיל את הקריירה המקצוענית שלו בליגת הפיתוח של ה-NBA. ב-2 בנובמבר 2012 בחרו איווה אנרג'י בריצ'רד בסיבוב ה-7 עם הבחירה ה-9 בדראפט ליגת הפיתוח של ה-NBA. ב-21 בנובמבר הציב אותו המועדון ברשימת המשוחררים. בשאר העונה, ריצ'רד שיחק בסנדריגם סייברז מאוסטרליה.

בעונת 2013–2014 חתם במטריקס מג'יקס מליגת העל ההולנדית. ריצ'רד שיחק 28.9 דקות, קלע 15.38 נקודות וחילק 2.62 אסיסטים בממוצע. הוא נבחר באותה עונה לאולסטאר ולחמישיית העונה בליגה ההולנדית.

ב-11 ביוני 2014 חתם במיטלדויטשר המשחקת בליגת העל הגרמנית בכדורסל. במהלך העונה שיחק 30.4 דקות, קלע 13.12 ומסר 2.79 אסיסטים בממוצע.

ביוני 2015 חתם בריימס מהליגה הצרפתית בכדורסל, שם שיחק 24.7 דקות, קלע 9.67 נקודות ומסר 2.15 אסיסטים.

ב-19 ביולי 2016 חתם ריצ'רד באלופת ליגת העל הישראלית בכדורסל, מכבי ראשון לציון.

## קישורים חיצוניים

* פרופיל השחקן באתר basketball realgm.

## הערות שוליים

קטגוריה:אמריקאים ילידי לואיזיאנה
קטגוריה:לפאייט (לואיזיאנה): אישים
קטגוריה:כדורסלני מכבי ראשון לציון
קטגוריה:כדורסלני איווה וולבס
קטגוריה:כדורסלני מיטלדויטשר
קטגוריה:כדורסלני פלקנסטרו רג'אנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של מקניס
קטגוריה:לואיזיאנה: כדורסלנים
קטגוריה:אמריקאים שנולדו ב-1990
מחרוזות עצה

בתורת החישוביות ובתורת הסיבוכיות, **מחרוזת עצה** היא כלי חישוב לא יוניפורמי, שמייצג מחרוזת קבועה לכל אורך קלט אפשרי. מחרוזת עצה יכולה להיות מכל אורך שהוא, אך מחרוזת עצה מאורך אקספוננציאלי גוררת מידית הכרעה של שפה אפשרית.
בעיית הכרעה A תוגדר להיות במחלקה P/f(n) אם מתקיימים התנאים הבאים: עבור כל n \ \in N  קיימת מחרוזת עצה מאורך f(n) כך שקיימת מכונת טיורינג פולינומית דטרמיניסטית שמכריעה אותה בעזרת מחרוזת העצה.

השימוש הנפוץ ביותר במחרוזות עצה, הוא במחלקה P/Poly, כלומר במחלקה בעלת מחרוזות עצה פולינומיות באורך בקלט. מתקיים: אם NP\ \subseteq P/Poly      ההיררכיה הפולינומית קורסת בדרגה 2. 

בהינתן מחרוזת עצה, אפילו באורך 1, ניתן להכריע בעיות לא כריעות, מכיוון שמחרוזת עצה באורך 1 מספיקה כדי להכריע שפה אונארית, ולכן הרבה פעמים P/f(n) נחשבת למחלקה לא מציאותית, אם כי אפשר למצוא לה קירובים מציאותיים טובים.

קטגוריה:סיבוכיות חישובית
שפה דלילה

בתורת החישוביות והסיבוכיות, **שפה דלילה** היא שפה שמכילה "קצת" מילים. באופן פורמלי: שפה L תיקרא דלילה אם קיים פולינום p(*) כך שעבור כל n \in N מספר המילים מאורך n בשפה קטן או שווה ל-p(n). כלומר, \ \forall n \in N, \ \left|L \ \cap {\{0,1}\}^n \right| \ \leq p(n) . שפות דלילות משמשות בעיקר לחקר הקשרים בין מחלקת הסיבוכיות NP למחלקות אחרות. מחלקת הסיבוכיות של כל השפות הדלילות מכונה SPARSE.
שפה דלילה נקראת כך היות שיש סך הכל 2*n* מחרוזות באורך n, ואם שפה מכילה רק מספר פולינומי מהן, אז היחס של מספר המחרוזות באורך n שהיא מכילה שואף במהירות לאפס, ככל ש-n גדל.

שפה אונארית היא מקרה פרטי של שפה דלילה, בו יש רק מילה אחת בשפה. 
דוגמה לא טריוויאלית לשפה דלילה היא קבוצת המחרוזות שמכילות בדיוק k אחדות, ל-k קבוע כל שהוא; לכל n, ישנן <math>\binom{n}{k}</math> מחרוזות בלבד בשפה, ביטוי החסום על ידי *n**k*.

## קשרים למחלקות סיבוכיות אחרות
**SPARSE** מכילה את **TALLY**, מחלקת השפות האונאריות, כיון שהן מכילות לכל היותר מילה אחת מכל אורך. אף על פי שלא כל השפות ב-'''P'''/poly הן דלילות, קיימת רדוקציה פולינומית מכל שפה ב-P**/poly** לשפה דלילה.
כל שפה דלילה נמצאת ב-P/Poly, מכיוון שניתן לבקש שמחרוזת העצה תהיה כל המילים בשפה מאורך n משורשרות אחת לשנייה.

פורצ'ן הראה ב-1979 שאם קיימת שפה דלילה שמשלימתה היא NP-שלמה (**co-NP**-complete), אז P=NP.
מהניי השתמש בכך כדי להראות ב-1982 שאם שפה דלילה כל שהיא היא NP-שלמה, אז **P** = **NP** (משפט מהניי)
הוכחה פשוטה יותר לכך ניתנה ב-1991.
הטיעון של מהניי למעשה לא דורש שהשפה תהיה ב-NP, כך שלמעשה יש שפה דלילה שהיא NP-קשה אם ורק אם **P** = **NP**.
מעבר לכך, **[[E (סיבוכיות)|E]]** ≠ **[[NE (סיבוכיות)|NE]]** אם ורק אם קיימת שפה דלילה ב-**NP** שאינה ב-**P**.
קיימת רדוקצית טיורינג (בניגוד לרדוקציית קארפ ממשפט מהניי) משפה **NP**-שלמה לשפה דלילה אם ורק אם \textbf{NP}\subseteq \textbf{P}/\text{poly}.
ב-1999 הוכח שאם קיימת שפה דלילה שהיא P-שלמה, אז **[[L (סיבוכיות)|L]]** = **[[P (מחלקת סיבוכיות)|P]]**.

## הערות שוליים

קטגוריה:שפות פורמליות
שפה אונארית

**שפה אונארית** היא שפה שמכילה רק מילים מהצורה 1^n, כלומר שפה L תיקרא אונארית אם x \in L \ \Rightarrow x=1^k, כאשר 1 יכול להיות כל תו בא"ב סופי. (למרות שמקובל לדבר על א"ב של 0 ו-1 בלבד).

לדוגמה: השפה של כל המחרוזות שמייצגות את המספרים 2^m-1 הראשוניים מעל א"ב של {0,1} היא שפה אונארית.

לכל שפה ניתן להגדיר שפה אונארית מקבילה, כאשר פשוט "מותחים" כל מילה לייצוג אונארי. דוגמה: המילה 1001 (9 בבינארית) תימתח למילה 111111111 (9 פעמים 1).

שפה שניתנת להכרעה בזמן אקספוננציאלי, המקבילה האונרית שלה ניתן להכרעה בזמן ליניארי, אך שפה שאינה כריעה בגרסה הרגילה שלה, אינה כריעה גם בגרסה האונארית. כל שפה אונארית נמצאת ב-P/Poly, כולל שפות אונאריות לא כריעות.
## קישורים חיצוניים
*

קטגוריה:שפות פורמליות
ענת רוט

**ענת רוט** (נולדה ב-31 במרץ 1974) היא חוקרת ישראלית בתחום מדעי המדינה, ופעילה פוליטית.

## קורות חיים
רוט הייתה פעילה ב"שלום עכשיו", יועצת במפלגת העבודה לעמרם מצנע, אהוד ברק ומתן וילנאי, וחוקרת במכון הישראלי לדמוקרטיה.
בשנת 2006 הוציא המכון את "סוד הכוח: מועצת יש"ע ומאבקיה בגדר ההפרדה ובתוכנית ההתנתקות", מחקר מדיניות שכתבה בהנחיית פרופ' אשר אריאן.

בשנת 2011 קיבלה תואר דוקטור מאוניברסיטת בר-אילן, על עבודה שכותרתה "תאוריות הפונדמנטליזם במבחן המציאות: הזרם התורני בציונות הדתית ומאבקיו נגד תוכנית ההתנתקות והריסת הבתים בעמונה".

במהלך השנים חל שינוי בדעותיה הפוליטיות, והיא הפכה לאשת ימין. בראיון לערוץ 7 בשנת 2014 אמרה: "לתנועת העבודה ולשמאל הישראלי יש מניות זהב בהקמת מדינת ישראל והמפעל הציוני, אבל העובדות השתנו והמציאות טפחה על פנינו ומפלגת העבודה לא מצליחה לתת להם מענה. העשור האחרון מלמד שהרצון לשלום היה ונותר נחלת הצד הישראלי בלבד והתהליכים ברשות הפלסטינית ומסביבנו מלמדים שנסיגה ישראלית מהשטח תוביל להקמת מדינת טרור". באותה שנה יצא לאור ספרה "לא בכל מחיר: מגוש קטיף עד עמונה: הסיפור מאחורי המאבק על ארץ ישראל" המבוסס על עבודת הדוקטור שלה.

שימשה מנהלת מכון מגלי"ם ללימודי ירושלים, שהוא חלק מעמותת אלע"ד.

לקראת הבחירות לכנסת העשרים התמודדה, בינואר 2015, בבחירות המקדימות במפלגת הבית היהודי ודורגה במקום ה-22, שנחשב לבלתי ריאלי. יו"ר המפלגה, נפתלי בנט, החליט לנצל את סמכותו ולשריין עבורה את המקום ה-15, שהפך ל-14 עם פטירתו של אורי אורבך. המפלגה זכתה ב-8 מנדטים, ורוט לא נבחרה לכנסת.

בשנת 2019 מונתה לעמיתה בכירה בפורום קהלת וכמנכ"ל "פורום שילה", זרוע של פורום קהלת העוסקת בקידום מפעל ההתנחלויות וסיפוח יהודה ושומרון למדינת ישראל.

## חיים אישיים
רוט היא תושבת אפרת ואם לבת.

## ספריה
* **סוד הכוח: מועצת יש"ע ומאבקיה בגדר ההפרדה ובתוכנית ההתנתקות**, המכון הישראלי לדמוקרטיה, 2006.
* **לא בכל מחיר: מגוש קטיף עד עמונה, הסיפור מאחורי המאבק על ארץ ישראל**, הוצאת ידיעות ספרים, 2014.

## קישורים חיצוניים
* 
* 
* 
* 
* 
* 

## הערות שוליים

קטגוריה:חברי שלום עכשיו
קטגוריה:חברי פורום קהלת
קטגוריה:פעילות הבית היהודי
קטגוריה:חוקרות מדע המדינה ישראליות
קטגוריה:בעלות תואר דוקטור מאוניברסיטת בר-אילן
קטגוריה:חוזרות בתשובה
קטגוריה:אפרת: אישים
קטגוריה:מדעניות ישראליות
קטגוריה:מתנחלות
קטגוריה:ישראליות שנולדו ב-1974
קטגוריה:ישראלים שנולדו ב-1974
מרקיז טיג

**מרקיז דוונטה טיג** (באנגלית: **Marquis Devante Teague**, נולד ב-28 בפברואר 1993) הוא כדורסלן אמריקאי המשחק בעמדות הרכז והקלע בקבוצת ממפיס האסל מליגת הפיתוח של ה-NBA. טיג, המתנשא לגובה של 1.88 מטר נבחר בבחירה ה-29 בדראפט 2012 של ה-NBA, ושיחק בשיקגו בולס ובברוקלין נטס מליגת ה-NBA. אחיו, ג'ף,נבחר בשנת 2015 למשחק האולסטאר של הליגה.

## קריירה
### בליגת המכללות
טיג שיחק באוניברסיטת קנטקי בעונת 2011/2012. כבר במשחקו הראשון קלע 16 נקודות, ובתום העונה זכתה המכללה באליפות המכללות, בפעם ה-8 בתולדותיה.

### קריירה מקצוענית
טיג נבחר בסיבוב הראשון של דראפט 2012, במקום ה-29 על ידי שיקגו בולס.

לאחר שצורף לסגל הבולס, לא הרבה טיג לשחק, וב-48 משחקים, בהם לא פתח אפילו באחד, העמיד ממוצעים של 2.1 נקודות ו-1.3 אסיסטים ל-8.2 דקות משחק. בעונה זו העפילה שיקגו לפלייאוף ומתוך 12 משחקים ששיחקה קבוצתו עד שהודחה, שיחק טיג ב-8 בהם קלע 1.3 נקודות ב-9 דקות למשחק.

הוא הושאל לקבוצת איווה אנרג'י מליגת הפיתוח, ובאמצע עונת 2013/2014 חזר לסגל שיקגו, בה שיחק 19 משחקים, בהם קלע 2.4 נקודות ומסר 1.5 אסיסטים ל-12.7 דקות משחק. עוד באותה עונה עבר בטרייד לברוקלין נטס, במדיה קלע 3 נקודות ומסר 1.4 אסיסטים כששיחק 9.6 דקות בממוצע.

לאחר מכן עבר לאוקלהומה סיטי בלו קבוצת הבת של אוקלהומה סיטי ת'אנדר, המשחקת ב-NBDL.

בעונת 2015-2016 העמיד במדי אוקלהומה סיטי בלו ממוצעים של 15.2 נקודות, 5.7 אסיסטים ו-2.5 ריבאונדים ב-30.8 דקות למשחק. לאחר שנסתיימה העונה חתם בעירוני נהריה מליגת העל הישראלית לעונה אחת ושוחרר ממנה כעבור חודש בעקבות עימות בינו לבין מאמן הקבוצה אריק אלפסי.

אחרי שחרורו מהקבוצה עבר לאוטודור סראטוב, משם לפורט ויין מאד אנטס מליגת הפיתוח של ה-NBA, לאחר מכן לממפיס האסל עם תקופה קצרה מאוד בממפיס גריזליס, ומשם עבר לשחק בליגת העל של קוריאה הדרומית בכדורסל .

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:כדורסלני אוניברסיטת קנטקי
קטגוריה:כדורסלני שיקגו בולס
קטגוריה:כדורסלני ברוקלין נטס
קטגוריה:כדורסלני עירוני נהריה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של שיקגו בולס
קטגוריה:כדורסלני אוקלהומה סיטי בלו
קטגוריה:כדורסלני פורט ויין מאד אנטס
קטגוריה:אינדיאנה: כדורסלנים
קטגוריה:כדורסלני איווה וולבס
קטגוריה:כדורסלני ממפיס האסל
קטגוריה:אמריקאים שנולדו ב-1993
Aurora Excalibur

**Aurora Excalibur** הוא כלי טיס בלתי מאויש (כטב"ם) שפותח על ידי "Aurora Flight Sciences" בין 2005 ל-2010 עם יכולת המראה ונחיתה אנכית (VTOL). מודל מוקטן, עם מוטת כנפיים של 4 מטרים, נוסה בהצלחה ב-24 ביוני 2009. גרסה בקנה מידה מלא מתוכננת עם יכולת לשאת ארבעה טילי AGM-114 הלפייר, ולשייט במהירות 460 קמ"ש. החברה השתמשה בניסיון הפיתוח של Excalibur כדי להתקדם עם יכולות המראה ונחיתה אנכיים עבור פרויקט הפיתוח להמראה ונחיתה אנכית עבור מטוסים (VTOL X-Plane), פרויקט רחב היקף במימון DARPA.

## הערות שוליים

קטגוריה:כלי טיס בלתי מאוישים אמריקאיים
אימובילייזר

**אימובילייזר** (בעברית: **מַשְׁבֵּת מָנוֹעַ**) הוא התקן ביטחון אלקטרוני המותקן ברכבים ומשבית את מערכות הרכב עד לחיבור מפתח מתאים או מנגנון זיהוי אחר. מטרתו היא למנוע התנעה של הרכב ללא המפתח ובכך להקשות על גנבה, גם במקרה שפורץ הצליח להשיג גישה פיזית לתוך הרכב. ברכבים מודרניים בהם מותקנת מערכת זו מאפשרים הפעלה של מערכות החיוניות לתנועה (כמו הזרקת הדלק, הסטרטר ומערכת הצתה) רק כאשר נקלט שדר משבב המותקן במפתח הרכב.

## היסטוריה
מערכת האימובילייזר והאזעקה הראשונה נרשמה כפטנט על ידי סנט ג'ורג אוונס ואדוארד בירקנבואל בשנת 1919. הם פיתחו רשת של 9 מתגים המחווטים כך שרק צירוף מסוים של המתגים יעביר זרם מהסוללה (או ממגנטו) למערכת ההצתה ויאפשר את הפעלת הרכב, וכל צירוף אחר יעביר את המתח לצופר. חיווט המתגים הוסתר היטב כדי למנוע מפורץ לגלות את הצירוף שיאפשר את התנעת הרכב וימנע את הפעלת הצופר שיסגיר את ניסיון הגנבה. בעל המכונית היה צריך לסובב חלק מהמתגים כאשר הוא עוזב את כלי הרכב כדי לנתב את הזרם לצופר, ובחזרתו להחזיר את המתגים למצב המקורי, כאשר בכל פעם היה ניתן להשתמש בצירוף אחר של מתגים בתור קוד. מערכות אימובילייזר מודרניות מופעלות אוטומטיות ואינן דורשות התערבות של בעל הרכב לצורך הפעלתן.

מרבית הדגמים המודרניים מבוססים על שבב RFID במפתח הרכב שמופעל על ידי שדה אלקטרומגנטי חלש שמשדר הרכב. השבב משדר קוד שנקלט על ידי מחשב הרכב שמאמת אותו, ובהתאם מאפשר את הפעלת מערכות הדלק וההצתה. בדגמים ישנים של מערכת זו השבב שידר קוד קבוע (סטטי), אך כיום נעשה שימוש בקוד משתנה ובשיטות קריפטוגרפיות שונות כדי למנוע אפשרות של העתקת הקוד על ידי צד שלישי.

כאשר מחשב הרכב בדגמי רכבים מסוימים מזהה ניסיון להתנעת הרכב ללא שידור של קוד מתאים, הוא נועל את מערכות הרכב לזמן מסוים, ולעיתים אף מדווח לחברת אבטחה על ניסיון הגנבה בעזרת תקשורת לוויינית או סלולרית.

ישנם דגמי מכוניות בהם התקשורת בין רכיב הזיהוי למחשב הרכב נעשית בעזרת אור אינפרא אדום.

## פגיעות
לאורך שנות קיומן נמצאו נקודות תורפה רבות במערכות אימובילייזר. בשנת 2013 דווח על פריצה למערכת Megamos בה נעשה שימוש באימובלייזרים של חברות רבות.

## יעילות
מחקר שפורסם ב"אקונומיסט" בשנת 2016 מצא כי אימובילייזר הפחית את השיעור הכולל של גנבות רכב בכ-40% בין השנים 1995 ו-2008. היתרונות הכלכליים מבחינת הפחתת כמות הגנבות הם גבוהים לפחות פי 3 מאשר העלויות של התקנת המכשיר.

## קישורים חיצוניים
* 

## הערות שוליים

קטגוריה:טכנולוגיה תחבורתית
מייקל הרדי בויס

[ממוזער|250px|הרדי בויס עם [נשיא ארצות הברית, ביל קלינטון, 1999]]
סר **מייקל הרדי בויס** (באנגלית: **Michael Hardie Boys**; 6 באוקטובר 1931 – 29 בדצמבר 2023) היה עורך דין, שופט ומשפטן ניו זילנדי שכיהן בתפקיד המושל הכללי של ניו זילנד בשנים 1996–2001.

## ביוגרפיה
### ראשית חייו
מייקל הרדי בויס התחנך בבית הספר הטאיטאי ובבית הספר התיכון Wellington College שבוולינגטון. הוא למד באוניברסיטת ויקטוריה שבוולינגטון ורכש שם בוגר אוניברסיטה ותואר בוגר במשפטים (LL.B). ב-1957 הוא נשא לאישה את מרי זוהרב. לזוג נולדו שתי בנות ושני בנים.

### שופט
כעורך דין במקצועו, מונה הרדי בויס ב-1980 לשופט בבית המשפט הגבוה של ניו זילנד (High Court of New Zealand) וב-1989 הוא קודם לתפקיד שופט בבית המשפט העליון לערעורים ולחבר במועצה המלכותית. ב-1994 הוא נבחר כחבר של כבוד באכסניית המשפט, גרייז אין וב-1995 הוא היה לחבר של כבוד בוולפסון קולג' בקיימברידג'. בערב ראש השנה 1995 הוענק לו תואר אביר מפואר של מסדר מיכאל הקדוש וג'ורג' הקדוש. ב-1996 (אז כבר כמושל הכללי) הוא היה האדם הראשון שהוענק לו התואר אביר עמית גדול של מסדר ההצטיינות של ניו זילנד. כמו כן הוענק לו התואר אביר של מסדר ג'ון הקדוש.

### המושל הכללי של ניו זילנד
ב-21 במרץ 1996 מונה הרדי בויס על ידי המלכה אליזבת השנייה בעצת ראש ממשלת ניו זילנד, ג'ים בולגר, לתפקיד המושל הכללי של ניו זילנד.

באותה השנה גרם הרדי בויס למחלוקת כאשר הביע את התנגדותו להצעת השרה לענייני נוער, דבורה מוריס, שלבני הנוער תהיה גישה לאמצעי מניעה. מאוחר יותר, ב-2001, הוא עורר סערה נוספת כאשר תקף במרומז את ממשלת הלן קלארק על סגירת מערך ההגנה האנטי-אווירית של חיל האוויר המלכותי של ניו זילנד.

לאחר סיום כהונתו ב-21 במרץ 2001 הוענקו לו ולרעייתו התארים עמיתי מסדר שירות המלכה.

### פרישה
מאז פרישתו מתפקיד המושל הכללי שימש כשופט בבית המשפט לערעורים של קיריבטי. ב-2004 הוא הודיע על התנגדותו למהלך הפיכתה של ניו זילנד לרפובליקה ובריאיון עיתונאי אמר: "אם זה לא מקולקל, אל תתקנו זאת".

נפטר ב-29 בדצמבר 2023.

## קישורים חיצוניים

* ביוגרפיה, באתר משרד המושל הכללי

## הערות שוליים

קטגוריה:המושלים הכלליים של ניו זילנד
קטגוריה:שופטים ניו זילנדים
קטגוריה:עורכי דין ניו זילנדים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:חברי המועצה המלכותית
קטגוריה:מסדר ג'ון הקדוש
קטגוריה:מסדר שירות המלכה
קטגוריה:מסדר ההצטיינות של ניו זילנד
קטגוריה:בוגרי אוניברסיטת ויקטוריה בוולינגטון
קטגוריה:ילידי 1931
קטגוריה:ניו זילנדים שנפטרו ב-2023
נחי אייל

**נחי (נחמן) אייל** (נולד ב-15 ביולי 1962) הוא פעיל פוליטי ישראלי, מייסד והמנכ"ל הראשון של הפורום המשפטי למען ארץ ישראל. בעבר היה מנכ"ל מפלגת תקומה ומועמד מטעמה ובהמשך מטעם מפלגת הימין החדש לכנסת.

## ביוגרפיה

אייל, בנם של אברהם ופרידה גדל בירושלים. למד בבית ספר דוגמה לבנים, בישיבה התיכונית אור עציון ושימש מדריך בתנועת בני עקיבא.

התגייס לגרעין נח"ל והיה ממייסדי היאחזות נח"ל שנהייתה למושב שדמות מחולה. במלחמת לבנון הראשונה עסק בפינוי נפגעים. בשירות המילואים שירת כסמג"ד הגמ"ר בחטיבת בנימין על אף שלא עבר קורס קצינים, ובתקופת הקורונה שירת במפקדת אלון.

לאחר שירותו הצבאי התגורר בירושלים, שימש רכז מחוז בבני עקיבא ומנהל בעיתון נקודה. בהמשך עבר לשדמות מחולה, שם עסק בחקלאות, בהדרכה והקים מדרשת טיולים. ב-1991 עבר לפסגות וכיהן כמנהל עיתון אותיות.

למד מדעי החברה והרוח באוניברסיטת אריאל. שימש כמנכ"ל מפלגת תקומה מאז הקמתה ב-1999 ועד לשנת 2014. לשעבר מנכ"ל הפורום המשפטי למען ארץ ישראל. סייע להקמת עמותת "ירוק עכשיו" וסוכנות הידיעות "תצפית". הקים את בית הספר "עובדה" ללימודי עיתונות. הקים וניהל את המכינה הקדם צבאית "אלישע", את ישיבת יריחו ואת הישיבה בקבר רחל. היה ממקימי תנועת "אורות" ומשמש כמנכ"ל העמותה, ארגון "אורות חסד" והעלון "מעט מן האור".

בשנת 2006, במהלך פינוי עמונה, הוכה בנו יחיעם אייל על ידי שוטר, נפצע קשה, עבר החייאה, ולבסוף השתקם מהפציעה. בעקבות מקרה זה, יזם אייל את הקמת תוכנית "מאמינים במשטרה" ואת פרויקט "מכינה לחיים" מכינה קדם-משטרתית. מיזם המכינה המקדימה לא הצליח אבל פרויקט מאמינים במשטרה הצליח וממשיך מדי שנה בהתמדה, בגיוס בוגרי מכינות וישיבות הנמצאים לאחר שירותם הצבאי למשטרה, בתוכנית ייחודית המכשירה שוטרים דתיים לתפקידי קצונה במשטרת ישראל, תוך שילוב לימודים תורניים בבית המדרש, על מנת שלמתגייסים יהיה ליווי בתחום ההלכתי והרוחני לכל אורך המסלול.

היה יועצו של חבר הכנסת חנן פורת, ומקורב לשר אורי אריאל.

היה חבר דירקטוריון קק"ל מ-2012 ועד 2020 ואחראי על פיקוח ואכיפה על פלישות לקרקעות קק"ל.

בבחירות לכנסת ה-19 הוצב אייל במקום ה-15 ברשימה המשותפת של הבית היהודי ותקומה ולא נכנס לכנסת. בבחירות לכנסת ה-20 הוצב במקום ה-17 ברשימה המשותפת ולא נכנס לכנסת.

לקראת הבחירות לכנסת ה-21 פרש מתקומה ועבר למפלגת הימין החדש, שם הוצב במקום ה-16 ברשימה. במערכות הבחירות הבאות לא התמודד לכנסת.

## חיים אישיים
תושב פסגות. נשוי לרחל ואב לשבעה.

## קישורים חיצוניים

* 

## הערות שוליים

קטגוריה:בוגרי אוניברסיטת אריאל בשומרון
קטגוריה:חברי דירקטוריון קרן קיימת לישראל
קטגוריה:מנכ"לי עמותות
קטגוריה:פסגות: אישים
קטגוריה:שדמות מחולה: אישים
קטגוריה:פעילי מפלגת הימין החדש
קטגוריה:פעילים חברתיים ישראלים
קטגוריה:פעילים פוליטיים ישראלים
קטגוריה:ציונות דתית: אנשי ציבור
קטגוריה:ציונות דתית: מייסדי ארגונים ומוסדות
קטגוריה:בוגרי בני עקיבא
קטגוריה:ישראלים שנולדו ב-1962
מאיר נעמן

**מאיר נעמן** (נולד ב-1945) הוא פסיכולוג קליני ישראלי, המכהן כיו"ר הסתדרות הפסיכולוגים בישראל (הפ"י). נעמן הוא פסיכולוג מומחה ומדריך בפסיכודיאגנוסטיקה ופסיכותרפיה, מוסמך ומדריך לטיפול זוגי ומשפחתי, מורשה להיפנוזה קלינית ומגשר משפחתי מורשה. מייסד המכון הפסיכולוגי "נעמן התמודדות" ובעל קליניקה פרטית בתל אביב.

## ביוגרפיה
מאיר נעמן נולד בצ'רנוביץ שבאוקראינה. ב-1950 עלה לישראל עם הוריו ואחותו התאומה. המשפחה התגוררה בבני ברק, שם למד וחונך במסגרת ציונית דתית לאומית. ב-1963 החל בלימודי פסיכולוגיה באוניברסיטת בר-אילן, במסגרת העתודה האקדמית. עם סיום התואר הראשון, החל שירותו הצבאי (1967) כ"פסיכולוג שדה" בחיל השריון. במהלך שירותו הצבאי בקבע, שירת כפסיכולוג במגוון תפקידים, בהם ראש מדור מעבר, פסיכולוג בית הספר לקצינים של צה"ל, ראש מדור מבדקי קצונה ועוד. הוא השלים את לימודיו לתואר מוסמך בפסיכולוגיה קלינית (1973) באוניברסיטה בר-אילן; נושא עבודת התזה שלו היה התמודדות עם מצבי לחץ. בהמשך סיים תהליך התמחות בפסיכולוגיה קלינית, במסגרת המרכז לבריאות הנפש "שלוותה". נעמן הוא גם בעל "דיפלומה בפסיכותרפיה" (1977) מטעם החוג לפסיכותרפיה של אוניברסיטת תל אביב.

עם סיום תפקידו כראש ענף אבחנה פסיכולוגית (1979), נסע עם משפחתו למדינת ניו ג'רזי שבארצות הברית, שם השלים לימודים לתואר דוקטור בפסיכולוגיה קלינית (1982), מטעם אוניברסיטת Rutgers. נושא עבודת הדוקטורט שלו היה "מודל אינטגרטיבי לסיוע במצבי משבר".

עם שובו ארצה (1982) השתלב נעמן במסגרת המחלקה לבריאות הנפש בחיל הרפואה בצה"ל, שם הקים וניהל את המכון לייעוץ לקבע ומשפחות (מיקו"ם), ובהמשך מונה לתפקיד הפסיכולוג הקליני הראשי של צה"ל (פסק"ר). ב-1986 החל להורות בחוג לרפואת המשפחה של בית הספר לרפואה באוניברסיטת תל אביב, ועד סוף 2015 כיהן כחבר סגל בחוג. לאחר פרישתו מצה"ל (1990) הקים וניהל את המכון הפסיכולוגי "נעמן-התמודדות" (בעבר "אדם-התמודדות"). בשנים 1994–1996, כיהן כפסיכולוג ראשי של בית החולים תל השומר (שיבא). בשנת 1997 התמנה כפרופ' חבר קליני, מטעם החוג לפסיכולוגיה של אוניברסיטת FDU שבניו ג'רזי, ארצות הברית, במסגרת הוראה בקמפוס התל אביבי שלה.

## פעילות מקצועית-ציבורית
בשנים 1984–1986 כיהן נעמן כיו"ר "האגודה הישראלית להיפנוזה קלינית". בשנים 1988–1991 היה חבר מועצת הפסיכולוגים, ובשנים 1993–1995 היה חבר הוועד המרכזי של הסתדרות הפסיכולוגים בישראל ויו"ר צוות התגובות שלה. בהמשך כיהן כחבר ועד החטיבה הקלינית והחטיבה הרפואית של הסתדרות הפסיכולוגים, וכן כחבר ועד האיגוד הישראלי לפסיכותרפיה.

מ-2014 מכהן נעמן כיו"ר הסתדרות הפסיכולוגים בישראל, חבר מועצת הבריאות וחבר המועצה הלאומית לבריאות הנפש.

## קישורים חיצוניים
* האתר האישי של מאיר נעמן
* דף אישי באתר פסיכולוגיה עברית
* דבר היו"ר במידעוני הסתדרות הפסיכולוגים - החל מגיליון מרץ 2014

קטגוריה:פסיכולוגים קליניים ישראלים
קטגוריה:בוגרי אוניברסיטת בר-אילן
קטגוריה:בוגרי העתודה האקדמית
קטגוריה:ישראלים שנולדו ב-1945
אגוסטינו קראצ'י

**אגוסטינו קראצ'י** (באיטלקית: **Agostino Carracci**; 16 באוגוסט 1557 – 22 במרץ 1602) היה צייר ויוצר הדפסים איטלקי. היה אחיו הגדול של אניבלה קראצ'י ובן דודו של לודוביקו קראצ'י. בני משפחת קראצ'י אלו הקימו את  (Accademia degli Incamminati) בבולוניה. האקדמיה להוראה הזאת קידמה את התשוקה של קראצ'י לצייר מתוך החיים עצמם. כמו כן האקדמיה הייתה תגובה לעיוות המנייריסטי של אנטומיה וחלל.

## ביוגרפיה
אוגוסטינו קראצ'י נולד בבולוניה כבן לחייט. תחילה הוא אומן להיות צורף. בהמשך עבר ללימודי ציור, תחילה למד אצל פרוספרו פונטנה, אחר כך אצל בורטולמאו פאסארוטי. הוא נסע לפארמה ללמוד את עבודותיו של אנטוניו דה קורג'ו. יחדיו עם אחיו הקטן אניבלה קראצ'י, בילה זמן רב בוונציה ולמד לעשות תחריט אצל קורנליוס קורט. החל מ-1574 עשה תחריטים של יצירות של אמנים שונים של המאה ה-16, ואפילו עשה כמה הדפסים מקוריים משלו.
ממוזער|הקמוניה של סנט ג'רום (1592–1597) אוגוסטינו קראצ'י.
אוגוסטינו קראצ'י טייל באיטליה ועשה עבודות שונות. בבלוניה יחד עם אחיו אניבלה ובן דודו לודביקו הכין ציורי פרסקו בפאלאצו פאבה (בשנת 1584). בהמשך הוא עשה עוד פרסקו ב. בשנת 1592 הוא צייר את הקומניה של סנט ג'רום כיום בפיקונטה דה בולוניה שנחשבת יצירת המופת שלו. בשנת 1620, , תלמידו של קראצ'י, האשים תלמיד אחד של קראצ'י, , בגנבת ציור זה. בשנת 1958 הצטרף אוגוסטינו לאחיו אניבלה ברומא כדי לשתף פעולה בקישוט גלריה ארמון פארנזה. בשנת 1600 הוא הוזמן לפארמה על ידי הדוכס ראנוצ'יו הראשון פרנזה כדי להתחיל את עיטורי הארמון דל ג'יארדינו, אך הוא נפטר לפני שהמלאכה הושלמה.

לבנו קראו אנטוניו קראצ'י והוא גם היה צייר שניסה להתחרות באקדמיה של אביו.

אוגוסטינו היה מושפע מהרנסאנס ולכן היה צייר מלומד. הוא למד מתמטיקה ופילוסופיה כמו כן גם רטוריקה, שירה, מוזיקה ועוד מדעים שונים. הוא גם למד את האנטומיה של גוף האדם ויצר מודלים של חלקים בגוף האנושי אותם העתיק מגוויות והשתמש בהם לעבודותיו.

## עבודותיו
[ממוזער|אלגוריה של שפע ושלום ב[הגלריה הלאומית של סקוטלנד|גלריה הלאומית של סקוטלנד.]]

#### שמן על בד
* 1573 – פייטה, Pietà (מוזיאון מוסקרל לאמנות, ויליאמסבורג, וירג'יניה)
* 1586 – מדונה וילד עם קדושים, Madonna and Child with Saints (הגלריה הלאומית של פארמה )
* c.1586 – קינה או פייטה, Lamentation or Pietà (הרמיטאז ', סנט פטרסבורג)
* 1589–1595 – רספריו אמור, Reciprico Amore (חריטה, מוזיאון בולטימור לאמנות)
* c.1590 – הבשורה למרים, (מוזיאון הלובר, פריז)
* 1590–1595 – דיוקן אישה כיהודית, Portrait of a Woman as Judith (אוסף פרטי)
* 1592–1593 – עליית מרים השמימה (כנסיית ס.ס. סלבטורה, בולוניה)
* 1592–1597 – הקודש האחרון של סנט ג'רום (Pinacoteca Nazionale di Bologna)
* c.1595 – ראש פאון בשקע, Head of a Faun in a Concave (ציור בסבב הגליל, הגלריה הלאומית לאמנות, וושינגטון די. סי.)
* 1598–1600 – דיוקן משולש של אריגו, פייטרו ואמון Triple Portrait of Arrigo, Pietro and Amon (המוזיאון הלאומי של קפודימונטה, נאפולי)

#### פרסקו משתף פעולה עם אניבלה ולודוביקו
* חיי האניאס (פאלאצו פאבה, בולוניה)
* חייהם של יאסון ומדיאה (פאלאצו פאבה, בולוניה)
* סצנות מיסוד רומא (, בולוניה)
* חיי הרקולס (פאלאצו סמפיירי טאלון, בולוניה)

#### ללא תאריך
* "מגדלנה החוזרת בתשובה" (אוסף פרטי)
* עבודתו האירוטית של קראצ'י (הדפסים)

## קישורים חיצוניים

* אגוסטינו קראצ'י, באתר "הגלריה הלאומית"
* 

## הערות שוליים

קטגוריה:ציירים איטלקים במאה ה-16
קטגוריה:ציירים איטלקים במאה ה-17
קטגוריה:ילידי 1557
קטגוריה:נפטרים ב-1602
סים בולאר

**גורסימראן "סים" בולאר** (באנגלית: **Gursimran "Sim" Bhullar**, נולד ב-2 בדצמבר 1992 בטורונטו שבאונטריו, קנדה) הוא כדורסלן קנדי ממוצא הודי המשחק בקבוצת דאצ'ין טייגרס מליגת העל הטאיוואנית. בולאר הוא הכדורסלן הראשון ממוצא הודי ששיחק אי פעם בליגת ה-NBA, כשעשה זאת במדי סקרמנטו קינגס.

## קריירה טרום מקצוענית
בולאר נולד בטורונטו אך גדל בברמפטון, פרבר של העיר. הוא שיחק בקבוצת הכדורסל של בית הספר התיכון שלו, שהיה בית ספר קתולי. לאחר מכן עבר לשחק בתיכון קיסקי בפנסילבניה, שם העמיד ממוצעים של כמעט טריפל דאבל למשחק, עם כ-16 נקודות, כ-14 ריבאונדים וכ-8 חסימות. בולאר השתתף עם נבחרת קנדה באליפות העולם בכדורסל מתחת לגיל 18, ואף זכה עמה במדליית הארד. אחרי האליפות עבר לבית ספר נוסף, הפעם בווירג'יניה המערבית. בתקופתו בבית ספר זה הוריד רבות במשקלו.

לאחר סיום התיכון התחייב לשחק בקבוצת כדורסל המכללות של אוניברסיטת זאוויר שבסינסינטי, אוהיו, אך חזר בו מהתחייבות זו והתחייב לאוניברסיטת המדינה של ניו מקסיקו. עקב מעברו לא אופשר לו לשחק עד עונת 2012/13, על פי חוקי ה-NCAA. בעונותיו בקבוצה העמיד ממוצעים של דאבל פיגרס בנקודות וכ-7 ריבאונדים וכ-3 חסימות למשחק. הוא זכה פעמיים בפרס ה-MVP של  ה-WAC, ב- וב-, ואף הוביל את קבוצתו לטורניר אליפות המכללות בכדורסל ב-2014.

אחרי שנתיים במכללה העמיד בולאר את עצמו לבחירה בדראפט ה-NBA 2014, שבו לא נבחר, ועבר לשחק בקבוצת רינו ביגהורנס מליגת הפיתוח של ה-NBA.

## קריירה מקצוענית
אחרי שלא נבחר בדראפט, הצטרף בולאר לקבוצת ליגת הקיץ של סקרמנטו קינגס, ובסיומה אף חתם על חוזה בסקרמנטו, ובכך הפך לשחקן הראשון ממוצא הודי שחתום על חוזה ב-NBA, אך נופה כחודשיים לאחר מכן. לאחר כשבועיים חתם על חוזה עם קבוצת הבת של סקרמנטו מליגת הפיתוח, רינו ביגהורנס, שם שיחק במשך כחצי שנה. ב-2 באפריל 2015 חתם על חוזה לעשרה ימים בקינגס, ואף שיחק בשלושה משחקים, ובכך הפך לשחקן הראשון ממוצא הודי המשחק ב-NBA. הקינגס לא האריכו את חוזהו לאחר עשרה ימים.

ב-31 באוקטובר 2015 חתם על חוזה בקבוצת ראפטורס 905 מליגת הפיתוח של ה-NBA.

ביולי 2015 הצטרף שוב לקבוצת ליגת הקיץ של סקרמנטו, אך שיחק בה שני משחקים בלבד לפני שנסע לשחק במשחקים הפאן-אמריקאיים עבור נבחרת קנדה.

ב-26 באוגוסט  עבר לשחק בדאצ'ין טייגרס מטאיוואן.

## קישורים חיצוניים

* 
* 

## הערות שוליים

קטגוריה:כדורסלנים קנדים
קטגוריה:כדורסלני סקרמנטו קינגס
קטגוריה:שחקני NBA שלא נבחרו בדראפט
קטגוריה:כדורסלני רינו ביגהורנס
קטגוריה:כדורסלני ראפטורס 905
קטגוריה:כדורסלני אוניברסיטת המדינה של ניו מקסיקו
קטגוריה:קנדים ממוצא הודי
קטגוריה:קנדים שנולדו ב-1992
משפט כהן

**משפט כהן** הוא ספר שאלות ותשובות בנושאי מצוות התלויות בארץ, הלכות בניין בית המקדש, הלכות סנהדרין, הלכות קורבנות והלכות מלכים שחיבר הרב אברהם יצחק הכהן קוק.

הספר נערך על ידי הרב צבי יהודה הכהן קוק ויצא לאור לראשונה כשנה לאחר פטירתו של הרב אברהם יצחק הכהן קוק על ידי "האגודה להוצאת ספרי הראי"ה קוק", ירושלים י"ט באב תרצ"ז. היה זה הספר הראשון שהוציאה האגודה מתוך תוכנית להוציא כ-30 ספרים של הרב קוק, מתוך כוונה להדגיש את היותו של הרב קוק בראש ובראשונה איש הלכה.

בשנת תשכ"ו-1966 הוציא מוסד הרב קוק מהדורה נוספת עם הגהות ותיקונים שנתווספו על ידי הרצי"ה קוק.

בסוף הספר מובאות אלפי הערות הלכתיות של בנו הרצי"ה קוק.

## תשובות מפורסמות
* היתר בענייני כלאיים, זרעי אילנות ממינים שונים מותר לזרוע יחד אף לדעת הראב"ד, סימן כד.
* תשובה על היתר המכירה, סימן סב.
* התיר לשלב אוצר בית דין עם היתר המכירה, למרות הסתירה שיש ביניהם לכאורה, סי' עו (וכן כתב באגרות הראי"ה עמ' שיג-שיד).
* אין לזרוק שיירי פירות שביעית לפח, סי' פג.
* בניית בית המקדש והקרבת קרבנות כולן עוד לפני ביאת המשיח, סימן צ"ד .
* איסור כניסה למקום המקדש, סי' צ"ו.
* סיכון עצמי למען כלל ישראל, סימן קמב.
* מלחמת מצווה בזמן הזה וההשלכות ההלכתיות של המושג עבירה לשמה, סימן קמד.
* דינא דמלכותא דינא והלכות מדינה - בתשובה קמד מחדש הרב שכשאין מלך בישראל סמכויות המלך עוברות לציבור: .
* יציאה לחוץ לארץ לקברות צדיקים, סי' קמז.

## קישורים חיצוניים
* 

*הספר משפט כהן באתר היברובוקס.

## הערות שוליים

קטגוריה:חיבורי הראי"ה שהתפרסמו לאחר מותו
קטגוריה:ספרי 1937
קטגוריה:ספרי שאלות ותשובות: אחרונים